Sanksionet ekonomike: Procedura e ndjekur për vendosjen e tyre
Disa ekspertë thonë se sanksionet vetë nuk japin rezultat, nëse nuk përfshihen në kuadër të një pakete më të gjerë politikash
: Kur një vend i caktuar arrin në përfundimin se është e nevojshme të vendosen sanksione kundër një qeverie tjetër, kreu i shtetit apo organi legjislativ ka autoritetin për të vendosur masa ndëshkimore. Por profesor Tom Uis i Universitetit të qytetit të Nju Jorkut, thotë se sanksionet e njëanshme është vështirë të vihen në zbatim: thotë ai. Këshilli i Sigurimit e ka përdorur autoritetin e tij për të vendosur sanksione kur paqja ndërkombëtare ka qenë në rrezik dhe kur kanë dështuar përpjekjet diplomatike. Gjatë viteve të fundit, ka ekzistuar prirja për sanksione specifike. Aty përfshihen sanksione ekonomike dhe tregtare, embargo armësh, ndalim udhëtimesh ndërkombëtare dhe masa financiare si për shembull ngrirja e pasurive. Gari Hafbauer i Institutit Peterson për Ekonominë Ndërkombëtare, thotë se sanksionet specifike kanë në shenjestër regjimet dhe përpiqen të mos rëndojnë mbi popullatën e gjerë: Vetëm në mars të këtij viti, Këshilli i Sigurimit e shfrytëzoi autoritetin e tij për të vendosur sanksione specifike kundër qeverisë iraniane për programin e saj bërthamor, të cilin shumë vende e shohin si fasadë e një programi sekret për prodhimin e armëve bërthamore. Profesor Uis thotë se raundi i fundit i sanksioneve kundër Iranit nuk pritet të ketë më tepër se sa ndikim simbolik: thotë Profesori Uis. Pasi Këshilli i Sigurimit vendos sanksione, si në rastin e Iranit, ka një numër agjencish të specializuara të OKB-së si dhe organizata ndërkombëtare, të cilat angazhohen për mbikqyrjen, zbatimin dhe respektimin e tyre. Një ndër agjencitë më të rëndësishme është Interpoli, organizata më e madhe policore në shkallë botërore. Mbi 180 vende janë anëtare të Interpolit dhe personeli i kësaj organizate ndihmon për zbatimin e embargos së armëve, ndalimin e udhëtimeve dhe sanksionet financiare. Autoritetet ndërkombëtare të doganave dhe aviacionit janë gjithashtu një forcë e rëndësishme në zbatimin e sanksioneve. Organizata rajonale si Bashkimi Evropian, Lidhja Arabe dhe Organizata e Shteteve Amerikane kanë luajtur gjithashtu role të rëndësishme në zbatimin e sanksioneve. Por megjithë përpjekjet ndërkombëtare për zbatimin e sanksioneve, disa ekspertë thonë se sanksionet vetë nuk japin rezultat, nëse nuk përfshihen në kuadër të një pakete më të gjerë politikash.//lk